Najwa Zebian

Najwa Zebian (s. 27. huhtikuuta 1990) on libanonilais-kanadalainen runoilija, kirjailija ja aktivisti.

Tausta 
Zebian saapui Kandaan ensimmäisen kerran ollessaan 16-vuotias. Perhe vieraili ensin maassa turisteina, mutta joutui myöhemmin pakenemaan Libanonista sotaa. Zebian oli jo nuorena kiinnostunut arabiankielisestä runoudesta. Myöhemmin hän koki Kanadaan sopeutumisen vaikeaksi ja tuhosi suurimman osa tuotannostaan vannoen, ettei ikinä enää kirjoita runoja harrastemielessä. Koulutukseltaan Zebian on lukion opettaja, jonka lisäksi hän myös opiskellut opetushallintoa Western University -yliopistossa.

Ura 
Zebianin esikoisteos, Mind Platter, julkaistiin vuonna 2016. Siitä tuli myyntimenestys Amazonissa kahdessa eri kategoriassa: arabialainen runous ja naispuoliset kirjailijat.

Seuraava kirja oli nimeltään The Nectar of Pain. Sen ensimmäisen kuukauden myyntivoitoista 100% lahjoitettiin lontoolaiselle säätiölle, joka auttaa syyrialaisia pakolaisia. Zebian lahjoitti myös osan palkastaan nuorten kesäaktiviteettien tukemiseksi. Kirjasta julkaistiin uudistettu ja laajennettu versio vuonna 2018. Zebianin maine levisi erityisesti sosiaalisessa mediassa julkkisten, kuten  Mathieu Kassovitz, Lisa Rinna, LeAnn Rimes ja Hilary Swank avulla.

Zebian on ollut aktiivisesti mukana #metoo-liikkeessä. Seksuaalisen ahdistelun lisäksi hän on käsitellyt kirjoissaan rasismia ja yksinäisyyttä. Hän on kertonut, että runous oli keino reflektoida omia tunteitaan maahanmuuttajana. Vuonna 2018 Zebian pani alulle joukkokanteen seksuaalisesta ahdistelusta paikallista koulun rehtoria Michael Deebiä vastaan yhdessä muiden koulun opettajien ja entisten oppilaiden kanssa.

Vuonna 2019 Zebianin nettoarvoksi arvioitiin miljoona dollaria.

Lähteet 

Vuonna 1990 syntyneet
Kanadalaiset runoilijat
Libanonilaiset henkilöt
Elävät henkilöt